ลาตรีนีดัด (จังหวัดเบงเก็ต)

เทศบาลลาตรีนีดัด (อีโลกาโน: Ili ti La Trinidad; ) เป็นเทศบาลระดับที่หนึ่ง และเป็นเมืองหลักของจังหวัดเบงเก็ต ประเทศฟิลิปปินส์ ในปี ค.ศ. 2015 มีประชากร 129,133 คน เทศบาลแห่งนี้เป็นที่รู้จักกันในด้านการปลูกผักและสตรอว์เบอร์รี จนได้รับสมญาว่าเป็น "ไร่สตรอว์เบอร์รีแห่งฟิลิปปินส์"

 ภูมิศาสตร์ 
ลาตรีนีดัด ตั้งอยู่ใจกลางของจังหวัดเบงเก็ต มีอาณาเขตติดต่อกับเทศบาลตูไบลย์ทางทิศตะวันออกเฉียงเหนือ, เทศบาลซับลันทางทิศตะวันตก, นครบาเกียวทางทิศใต้, เทศบาลอีโตโกนทางทิศตะวันออกเฉียงใต้ และเทศบาลตูบาทางทิศตะวันตกเฉียงใต้

เทศบาลมีพื้นที่ 70.04 ตารางกิโลเมตร คิดเป็น 2.53% ของพื้นที่ทั้งจังหวัด (2,769.08 ตารางกิโลเมตร) ภูมิประเทศส่วนใหญ่ประกอบด้วยภูเขา ลำธาร คลอง และแม่น้ำ ตัวเมืองอยู่ในหุบเขาที่ระดับความสูง  จากระดับน้ำทะเล ส่วนระดับความสูงอื่น ๆ อยู่ที่ 500-1700 เมตร

แม่น้ำสายหลักที่ไหลผ่านเทศบาล คือ แม่น้ำบาลีลี ซึ่งไหลแยกมาจากแม่น้ำซากูดินในบาเกียว

 ภูมิอากาศ 

 เศรษฐกิจ 

ลาตรีนีดัดส่งออกสตรอว์เบอร์รี และกุหลาบ ไปยังส่วนอื่น ๆ ของประเทศ ผู้ขายส่งและผู้ค้าจากจังหวัดอื่น ๆ นิยมเดินทางมาซื้อขายสินค้าที่เทศบาลแห่งนี้ นอกจากนี้ มหาวิทยาลัยรัฐเบงเก็ตยังช่วยเพิ่มศักยภาพด้านการวิจัยเกษตรกรรมภายในภูมิภาคนี้อีกด้วย

ลาตรีนีดัดได้รับการบันทึกในบันทึกสถิติโลกกินเนสส์ ว่ามีการทำสตรอว์เบอร์รีชอร์ตเค้กที่ใหญ่ที่สุดในโลก มีน้ำหนัก 21,213.40 ปอนด์ (9,622.24 กิโลกรัม) โดยจัดแสดงในเทศกาลสตรอว์เบอร์รีลาตรีนีดัด เมื่อวันที่ 20 มีนาคม ค.ศ. 2004

เทศบาลแห่งนี้มีนักท่องเที่ยวมากพอ ๆ กับที่บาเกียว สถานที่สำคัญได้แก่ ไร่สตรอว์เบอร์รีในหุบเขา, ศาลากลางจังหวัดเบงเก็ต และสวนกุหลาบในบาโฮง

 การศึกษา 
ลาตรีนีดัดและบาเกียว ถือเป็นศูนย์กลางทางการศึกษาของจังหวัด

 โรงเรียนรัฐบาล 
ในปี ค.ศ. 2014 ลาตรีนีดัดมีโรงเรียนรัฐบาล ระดับประถมศึกษา 23 แห่ง และระดับมัธยมศึกษา 7 แห่ง

มหาวิทยาลัยรัฐเบงเก็ต ซึ่งเป็นมหาวิทยาลัยแห่งแรกของจังหวัด มีวิทยาเขตหลักอยู่ที่เทศบาลแห่งนี้

 โรงเรียนเอกชน 
 วิทยาลัยบีวีเอส
 วิทยาลัยการพัฒนาอาชีพคอร์ดิลเยรา
 วิทยาลัยกษัตริย์แห่งฟิลิปปินส์
 วิทยาลัยสารพัดช่างนอร์ทสกิล
 วิทยาลัยฟิลิปปินนาซาเรเน
 โรงเรียนนานาชาติเรนโบว์มิชชัน
 โรงเรียนซันโฮเซลาตรีนีดัด
 วิทยาลัยสตาร์

 เมืองพี่น้อง 
 ในประเทศ 
 ดาเนา, จังหวัดโบโฮล
 เกซอนซิตี, เมโทรมะนิลา

 ต่างประเทศ 
  ฮิตาจิโอตะ, จังหวัดอิบารากิ, ญี่ปุ่น
  มิยาโกะ, จังหวัดอิวาเตะ, ญี่ปุ่น
  มินามิมากิ, จังหวัดนางาโนะ, ญี่ปุ่น

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ



หมวดหมู่:จังหวัดเบงเก็ต
หมวดหมู่:เมืองในเขตบริหารคอร์ดิลเยรา